ว่อนอีก! ไทยแพ้คดีเหมืองทองคิงส์เกต “กพร.” ยันข่าวปลอม อนุญาโตฯยังไม่ชี้ขาด
ว่อนอีก! ไทยแพ้คดีเหมืองทองคิงส์เกต ต้องจ่าย 7 หมื่นล้าน “กพร.” ยันข่าวปลอม อนุญาโตฯยังไม่ตัดสินชี้ขาด
ว่อนอีก! ไทยแพ้คดีเหมืองทองคิงส์เกต ต้องจ่าย 7 หมื่นล้าน “กพร.” ยันข่าวปลอม อนุญาโตฯยังไม่ตัดสินชี้ขาด
16 ก.ค. 2563

ผู้สื่อข่าวรายงานว่า จากกรณีที่มีกระแสข่าวปรากฏในสื่อออนไลน์ต่างๆ ระบุว่า “คำพิพากษาออกแล้ว ประเทศไทยแพ้คดีปิดเหมืองทองบริษัทคิงส์เกต ออสเตรเลีย ต้องจ่ายกว่า 70,000 ล้าน”
ล่าสุด นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ (กพร.) ชี้แจงว่าข่าวดังกล่าวไม่เป็นความจริง โดยกระบวนการระงับข้อพิพาทตามกระบวนการอนุญาโตตุลาการ ระหว่างประเทศไทยกับบริษัท คิงส์เกต คอนโซลิเดเต็ด ลิมิเต็ด อยู่ระหว่างการพิจารณาของคณะอนุญาโตตุลาการ โดยเพิ่งดำเนินกระบวนการสืบพยานที่ประเทศสิงคโปร์ เมื่อเดือนกุมภาพันธ์ 2563 ที่ผ่านมา ขณะนี้อยู่ระหว่างการยื่นเอกสารต่อคณะอนุญาโตตุลาการเป็นรอบสุดท้ายภายในเดือนกรกฎาคม 2563
ดังนั้น กระบวนการพิจารณาของคณะอนุญาโตตุลาการจึงยังไม่เสร็จสิ้น และยังไม่มีคำตัดสินชี้ขาดอย่างใด ๆ รวมทั้งยังไม่สามารถคาดการณ์ได้ว่าจะมีคำตัดสินชี้ขาดเมื่อใด